सुपरहिट स्त्री का अब अगला पार्ट बनेगा | Nutan Savera नूतन सवेरा
Home मूवी मसाला सुपरहिट स्त्री का अब अगला पार्ट बनेगा
इस साल रिलीज होने वाली बड़ी फिल्मों को कमाई के अनुपात में पीछे छोड़ रही श्रद्धा कपूर-राजकुमार राव के अभिनय से सजी फिल्म ‘स्त्री’ बॉक्स ऑफिस पर सुपर हिट साबित हो रही है।. फिल्म ट्रेड पंडितों के अनुमानित आंकड़ों को पलटकर ‘स्त्री’ उम्मीद ज्यादा कमाने में कामयाब रही है। फिल्म की कामयाबी के बाद इसके डायरेक्टर दिनेश विजान ने फिल्म का सिक़्वल बनाने की घोषणा की है।
एक इंटरव्यू में दिनेश विजान ने कहा, “स्त्री का सीक्वल जरूर बनेगा। फिल्म को कंफ्यूजिंग नोट पर खत्म किया गया है। स्त्री में कई ऐसे पहलू हैं जो फ्रेंचाइजी को आगे ले जाएंगे। आखिरी के दो शॉट्स कहानी को आगे लेकर जा रहे हैं। इन सीन्स के बारे में दूसरे पार्ट में विस्तार से दिखाया जाएगा।”
“सीक्वल में श्रद्धा कपूर की बैक स्टोरी दिखाई जाएगी। उसमें बताया जाएगा कि आखिर वो औरत (स्त्री) कौन है, जो स्टेच्यू के सामने खड़ी रहती है। ये सब सेकंड हाफ में दिखाया जाएगा। फिल्म के क्लाइमेक्स के बारे में लोग जो अनुमान लगा रहे हैं वो गजब के हैं।”
डायरेक्टर ने यह भी खुलासा किया कि स्त्री के सीक्वल में पुरानी स्टारकास्ट देखने को मिलेगी। हालाँकि कास्ट को बढ़ाया भी जा सकता है। बता दें, फिल्म बॉक्स ऑफिस पर श्रद्धा कपूर के लिए गेमचेंजर साबित हुई है। ‘स्त्री’ ने 4 दिनों में 41.97 करोड़ का बिजनेस किया है। बॉक्स ऑफिस पर स्त्री सुपरहिट हो गई है।
'स्त्री' II
Previous articleशिवपाल ने अपनी गाड़ी से उतारा समाजवादी पार्टी का झंडा
Next articleआज का दुख, कल का सुख